CELEX: 62012TN0529
Language: et
Date: 2012-12-05 00:00:00
Title: Kohtuasi T-529/12 P: Moises Mermejo Garde 5. detsembril 2012 esitatud apellatsioonkaebus Avaliku Teenistuse Kohtu 25. septembri 2012 . aasta otsuse peale kohtuasjas F-51/10: Bermejo Garde versus EMSK

23.2.2013   
            
            
               ET
            
            
               Euroopa Liidu Teataja
            
            
               C 55/15
            
         Moises Mermejo Garde 5. detsembril 2012 esitatud apellatsioonkaebus Avaliku Teenistuse Kohtu 25. septembri 2012. aasta otsuse peale kohtuasjas F-51/10: Bermejo Garde versus EMSK
   (Kohtuasi T-529/12 P)
   2013/C 55/27
   Kohtumenetluse keel: prantsuse
   
      Pooled
   
   
      Apellant: Moises Mermejo Garde (Brüssel, Belgia) (esindaja: advokaat L. Levi)
   
      Teine menetluspool: Euroopa Majandus- ja Sotsiaalkomitee (EMSK)
   
      Nõuded
   
   Apellant palub Üldkohtul:
   
               —
            
            
               tühistada Euroopa Liidu Avaliku Teenistuse Kohtu 25. septembri 2012. aasta otsus kohtuasjas F-51/10 osas, milles (i) sellega jäetakse vastuvõetamatuse tõttu läbi vaatamata nõue tühistada kõik otsused, mis on võetud EMSK nr 43/09 teate vaba ametikoha kohta alusel, (ii) selles ei tehta otsust nõude kohta mõista vastustajalt välja kahjuhüvitis 1 000 eurot ja (iii) selles ei tehta otsust sisuliste väidete kohta, mis on esitatud esimese nõude tühistada EMSK nr 43/09 teate vaba ametikoha kohta põhjendamiseks;
            
         
               —
            
            
               seetõttu
               
                           —
                        
                        
                           teha otsus esimeses astmes esitatud teise ja kolmanda nõude osas apellandi kasuks ning seega
                           
                                       —
                                    
                                    
                                       tühistada kõik EMSK nr 43/09 teate vaba ametikoha kohta alusel tehtud otsused;
                                    
                                 
                                       —
                                    
                                    
                                       mõista vastustajalt välja kahjuhüvitis 1 000 eurot;
                                    
                                 
                     
                           —
                        
                        
                           teha otsus esimeses astmes esitatud esimese nõude osas apellandi kasuks samuti tema tõstatud sisuliste väidete alusel ning seega tühistada EMSK nr 43/09 teade vaba ametikoha kohta samuti nende sisuliste väidete alusel;
                        
                     
         
               —
            
            
               mõista vastustajalt välja mõlema astme kõik kohtukulud.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et on rikutud eelneva kohtueelse menetluse järgimise tingimust ning Euroopa Liidu ametnike personalieeskirjade artikli 90 lõiget 2 osas, milles Avaliku Teenistuse Kohus jättis vastuvõetamatuse tõttu läbi vaatamata apellandi need nõuded, mis puudutasid EMSK nr 43/09 teate vaba ametikoha kohta alusel tehtud kõikide otsuste tühistamist.
            
         
               2.
            
            
               Teine väide, et on keeldutud õigusemõistmisest, on rikutud põhiõigust pöörduda kohtusse ning põhjendamiskohustust, kuna Avaliku Teenistuse Kohus ei teinud otsust apellandi esitatud kahju hüvitamise nõude kohta.
            
         
               3.
            
            
               Kolmas väide, et on rikutud põhjendamiskohustust ning korrakohase õigusemõistmise põhimõtet, kuna Avaliku Teenistuse Kohus ei teinud otsust esimeses astmes esitatud sisuliste väidete kohta, mis olid esitatud apellandi selle nõude põhjendamiseks, mis puudutas EMSK nr 43/09 teate vaba ametikoha kohta tühistamist.